b'\n_START_ARTICLE_\nCod ZIP\n_START_PARAGRAPH_\nCodurile ZIP, conform originalului, ZIP codes, reprezint\xc4\x83 un anumit sistem de coduri po\xc8\x99tale folosit de Serviciul Po\xc8\x99tal al Statelor Unite (cunoscut ca USPS, de fapt United States Postal Service) din anul 1963. Termenul ZIP, un acronim pentru Zone Improvement Plan, (Plan de \xc3\xaembun\xc4\x83t\xc4\x83\xc8\x9bire zonal\xc4\x83), este folosit corect cu majuscule (\xc3\xaentruc\xc3\xa2t toate cuvintele din titlurile \xc3\xaen limba englez\xc4\x83, cu excep\xc8\x9bia articolelor, prepozi\xc8\x9biilor scurte \xc8\x99i conjuc\xc8\x9biilor, se scriu cu majuscule) fiind ales pentru a sugera c\xc4\x83 folosirea codurilor po\xc8\x99tale face ca obiectele po\xc8\x99tale s\xc4\x83 circule mult mai eficient dec\xc3\xa2t \xc3\xaen absen\xc8\x9ba acestora._NEWLINE_Formatul ini\xc8\x9bial, de baz\xc4\x83, consta din cinci cifre, acoperind practic toate numerele cuprinse \xc3\xaentre 00001 \xc8\x99i 99999, folosite \xc3\xaen formatul de cinci cifre \xc3\xaentruc\xc3\xa2t nu reprezint\xc4\x83 numere ci coduri po\xc8\x99tale.  Ulterior, la \xc3\xaenceputul anilor 1980, s-a introdus un sistem extins de nou\xc4\x83 cifre, numit codul ZIP + 4, care prezint\xc4\x83 formatul abcde - fghi, \xc3\xaen care fiecare liter\xc4\x83 poate fi orice cifr\xc4\x83, incluz\xc3\xa2nd desigur \xc8\x99i cifra zero._NEWLINE_Termenul ZIP code a fost ini\xc8\x9bial \xc3\xaenregistrat ca un Servicemark (similar cu o marc\xc4\x83 \xc3\xaenregistrat\xc4\x83) de c\xc4\x83tre United States Postal Service, dar \xc3\xaentre timp \xc3\xaenregistrarea a expirat.\n_START_SECTION_\nZIP + 4\n_START_PARAGRAPH_\n\xc3\x8en 1983, Serviciul Po\xc8\x99tal al Statelor Unite a \xc3\xaenceput s\xc4\x83 foloseasc\xc4\x83 sistemul extins de 5 + 4 cifre sau "ZIP+4", care permite o localizare mult mai precis\xc4\x83 a adresei.\n_START_SECTION_\nCodul cu bare po\xc8\x99tal\n_START_PARAGRAPH_\nCodul cu bare po\xc8\x99tal reprezint\xc4\x83 o succesiune de linii verticale de lungimi diferite, care permite prelucrarea mecanic\xc4\x83 a scrisorilor \xc8\x99i coletelor standard prin citirea adresei destinatarului (care a fost convertit\xc4\x83 anterior \xc3\xaentr-o succesiune de linii) de c\xc4\x83tre un cititor optic.'